 Coronavirus: Ìjọba ní kò sí ìrìn-àjò sílẹ òkèrè mọ fáwọn òṣìṣẹ ìjọba lásìkò yìí Eyi ni igbesẹ igbimọ ti ijọba fi lọlẹ lori itankalẹ arun Covid-19 lẹyin ipade idankọkọ ti wọn ṣe niluu Abuja lọjọ Iṣẹgun. Akọwe ijọba apapa to tun jẹ akọwe igbimọ naa, Boss Mustapha ṣalaye fawọn akọroyin pe ijọba ti wọgile gbogbo irin-ajo to ti buwọlu tẹlẹ fawọn oṣiṣẹ ijọba. Ọgbẹni Mustapha ṣalaye pe ijọba ko fẹ ki arun naa tan kalẹ ju eeyan mẹta to ti lugbadi rẹ lọ lorilẹede Naijiria. Igbimọ naa rọ awọn ọmọ Naijiria pẹlu lati maa rinrin ajo lọ si lọ si oke okun lasiko yii yala fun iṣowo tabi isinmin papaajulọ si awọn orilẹede ti arun coronavirus ti n ṣọṣẹ lọwọlọwọ. Igbimọ naa ni awọn orilẹede bi China, Iran, South Korea, Germany, Italy, United States, United Kingdom, Switzerland, Norway, Netherlands, Spain, France ati Japan ko ṣee rinrin ajo lọ lasiko yii nitori coronavirus. Bakan naa ni igbimọ ọhun awọn ọmọ Naijiria to n bọ lati ilẹ okere wi pe ki wọn ya ara wọn sọtọ fun ọjọ mẹrinla nile wọn kete ti wọn ba ti wọ Naijiria pada. Lọjọ Iṣẹgun ni Ilé ìgbìmọ aṣòfin àgbà lAbuja ké si ìjọba àpapọ pe ko fi sínú ero rẹ láti fi ofin de àwọn arinrin ajò ti kìí ṣe ọmọ Naijíríà láti àwọn orilẹ-èdè ti àrun COVID-19 náà n bá fíra láti ma wọ Naijiria mọ. : Lati akoko yii lọ, oṣiṣẹ ijọba kankan ko gbọdọ riinrin ajo lọ si ile okere mọ, ijọba apapọ lo kede ọrọ nitori ajakalẹ arun coronavirus to tan kalẹ kaakiri agbaye. 